Last saved by: Gardošíková Eva

OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 404/16/8810-9	Spišská Nová Ves  23.03.2017
EEČ: 2-68-298-2017
U Z N E S E N I E
Trestná vec:	obv. XXXXX
Trestný čin:	prečin: krivé obvinenie podľa § 345 odsek 1 Trestného zákona
Rozhodol: 	prokurátorka Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi:
obvinenou: 
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX
väzba: nie
a
poškodeným:  
XXXXX
trvalé bydlisko: XXXXX
Obsahom zmieru je:
 - obvinená XXXXX  dňa 10.02.2017 zložila na účet Krajskej prokuratúry v Košiciach peňažnú sumu spolu vo výške 50 €, určenú na všeobecne prospešné účely, a to pre Detskú fakultnú nemocnicu Košice, Trieda SNP č. 1 XXXXX spolu vo výške 25 € a na peňažnú pomoc obetiam trestnej činnosti vo výške 25 €. 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
-	prečin: krivé obvinenie podľa § 345 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
realizované policajtom Odbor kriminalnej policie - vyšetrovania  XXXXX pod spisovou značkou ORP-676/2-VYS-PP-2016
na tom skutkovom základe, že: 
dňa 6. júla 2016 v čase o 12.30 h, v Levoči, v budove Obvodného oddelenia PZ pri spisovaní zápisnice o trestnom oznámení, pred policajtom Obvodného oddelenia PZ Levoča pod spisovou značkou ČVS: ORP-536/2-VYS-PP-2016, po riadnom zákonnom poučení v zmysle § 345 Tr. zákona o trestných následkoch krivého obvinenia, okrem iného uviedla, že ju mal XXXXX  dňa 22.06.2016, v čase okolo 14.00 hod. a 23.06.2016 v čase okolo 14.00 h  v rodinnom dome v obci XXXXX, násilím donútil  k súloži a to aj napriek tomu, že mu kládla odpor, a to tak, že počas toho ako ležali v posteli ju začal obchytkávať na prsiach a v rozkroku, s čím XXXXX vyjadrila nesúhlas a to slovne, ako aj fyzicky tým, že ho od seba odtláčala a kričala na neho, že čo to robí, začala sa brániť, kde tento si vyzliekol nohavice a boxerky a tým, že bol fyzicky silnejší prekonal jej odpor, stiahol jej tepláky zároveň s nohavičkami na úroveň kolien, chytil poškodenú rukami za kolená, ktoré jej tlačil do strán a snažil sa do nej vniknúť svojim údom, kde na základe predmetnej výpovede bolo dňa 06.07.2016 uznesením vyšetrovateľa OR PZ, Odboru kriminálnej polície XXXXX sp. zn. ORP-536/2-VYS-PP-2016, začaté trestné stíhanie pre zločin znásilnenia podľa § 199 ods. 1 Tr. zákona na iné, následne však XXXXX pri svojom výsluchu svedka - poškodeného dňa 06.07.2016 o 15.20 h na Úrade justičnej a kriminálnej polície Okresného riaditeľstva Policajného zboru v Poprade pod ČVS:ORP-536/2-VYS-PP-2016 po zákonom poučení o následkoch krivého obvinenia podľa § 345 Trestného zákona, pred vyšetrovateľom Policajného zboru už podstatne zmenila skutočnosti uvádzané v zápisnici o trestnom oznámení zo dňa 06.07.2016 a následne bolo trestné stíhanie vedené pre zločin znásilnenia podľa       § 199 ods. 1 Tr. zákona a iné uznesením vyšetrovateľa OR PZ, Odboru kriminálnej polície Poprad sp. zn. ORP-536/2-VYS-PP-2016 zo dňa 11.07.2016 , právoplatné dňa 19.07.2016 podľa § 215 ods. 1 písm. a/, ods. 4 Tr. por. zastavené
Odôvodnenie:
Uznesením vyšetrovateľa OR PZ, Odboru kriminálnej polície v Poprade  sp. zn. ORP-676/2-VYS-PP-2016 zo dňa 13.10.2016 bolo XXXXX vznesené obvinenie pre prečin  krivé obvinenie podľa § 345 ods. 1 Tr. zákona  na tom skutkovom základe, ako je uvedený vo výrokovej časti tohto uznesenia.        

Uvedený skutok je kvalifikovaný ako prečin krivé obvinenie podľa § 345 ods. 1 Tr. zákona, ktorého horná hranica trestnej sadzby činí päť (5) rokov, teda neprevyšuje päť rokov.

           Obvinená a poškodený uzavreli dňa 10.02.2017 dohodu o zmieri,  obvinená sa poškodenému ospravedlnila a svoje konanie oľutovala. Poškodený XXXXX si od obvinenej  neuplatnil nárok na náhradu škody, nakoľko mu ani žiadna materiálna škoda nevznikla. Ospravedlnenie obvinenej považuje za dostatočnú satisfakciu. 

Obvinená slobodne, vážne, zrozumiteľne a určito vyhlásila, že spáchala skutok, za ktorý je trestne stíhaná.

	Dňa 13.02.2017 zložila obvinená na účet Krajskej prokuratúry v Košiciach peňažnú sumu spolu vo výške 50 € určenú na všeobecne prospešné účely,  a to pre Detskú fakultnú nemocnicu Košice, Trieda SNP č. 1 XXXXX spolu vo výške 25 € a na peňažnú pomoc obetiam trestnej činnosti vo výške 25 €. 

Vzhľadom i na majetkové pomery obvinenej, ktorá je nemajetná, ako i na charakter trestnej činnosti, je určená suma primeraná závažnosti spáchaného trestného činu. 

             Obvinená  doposiaľ nebola súdne trestaná a ani postihnutá v priestupkovom konaní.	

Obvinená a poškodený s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery  som dospela k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu nie je prípustná sťažnosť.

JUDr. Eva Gardošíková
prokurátorka